**Упутство за пријављивање на такмичење**

1. Израда апликације.

Објашњење: Задатак пријављених кандидата јесте да нам у задатом року доставе завршену, функционалну апликацију коју можемо да испробамо.

• Услови: студенти и дипломци техничко-технолошких факултета

• Платформа: Андроид или iOS

• Врста апликације: игрица, business/productivity апликација, utility апликација

Прихватамо искључиво индивидуалне пријаве и очекујемо да ће пријављени кандидати индивидуално радити своје задатке.

2. Слање попуњеног формулара и апликације

Попуњене формуларе (које можете наћи у додатку А) и апликације треба послати на адресу takmicenje@pstech.rs са назнаком “EESTEC 2012” у наслову мејла. Рок за слање је 1. 11. 2012. године.

3. Кандидати који уђу у ужи круг, средином новембра добиће прилику да одрже индивидуалну презентацију (информације које треба да садржи презентација можете пронаћи у додатку Б) у просторијама PSTech -а, након чега ћемо одлучити о победницима и уручити вредне робно-новчане награде.

4. Критеријуми за оцењивање апликација биће:

ИДЕЈА – колико је идеја за саму апликацију оригинална

СТИЛ КОДИРАЊА – који ће процењивати програмери PSTech–а

УТИСАК – утисак о апликацији од стране корисника приликом тестирања апликације

ОДРЖИВОСТ – колико је вероватно да се таква апликација нађе на тржишту и да се на основу ње профитира

PSTech се обавезује да ће права над апликацијом остати у потпуности у власништву учесника и да ће апликацију користити искључиво у сврхе остварења циљева такмичења.

Додатак А: Формулар за пријаву

**Формулар за пријаву на такмичење**

|  |
| --- |
| Контакт подаци |
| Име и презиме |  |
| Телефон |  |
| E-mail адреса |  |
| Подаци о студирању |
| Факултет |  |
| Смер |  |
| Година студија |  |
| Подаци о апликацији |
| Назив апликације |  |
| Технологија/Платформа |  |
| Додатне информације |  |
| Подаци о Вашим досадашњим постигнућима |
| Технологије које познајете (оцените своје знање на скали од 1 до 5) |  |
| Пројекти које сте радили на факултету (које технологије сте користили) |  |
| Пројекти које сте радили ван факултета (које технологије сте користили) |  |
| Професионално искуство (радно искуство и/или волонтирање) |  |

Додатак Б: Информације за презентацију

**Информације које треба да садржи презентација учесника**

Power Point презентација коју ће у просторијама PSTech-а одржати они учесници који прођу у ужи круг треба да траје до 30 минута. Учесницима препоручујемо да о питањима на која треба да одговоре за ову презентацију размисле пре него што почну са прављењем апликације, али наглашавамо да НИЈЕ потребно слати презентацију заједно са апликацијом.

У презентацији треба да представе одговоре на следећа питања:

1. Кратко представљање – учесници би требало укратко да се представе и кажу опште информације о себи.

2. Подаци о апликацији – како сте дошли на идеју да развијете баш ту апликацију?

3. Подаци о циљној групи – ко су потенцијални корисници ове аплиакције. Опишите просечног корисника (узраст, занимање, област пословања, све друге карактеристике личности и начине понашања)

4. Подаци о конкуренцији – ко су потенцијални конкуренти ове апликације. Наведите све потенцијалне конкуренте ове апликације и наведите по чему се она разликује од њих.

5. Подаци о рекламирању – како бисте рекламирали ову апликацију. Да ли постоји интересовање за њу на глобалном тржишту?

6. Предлози за побољшање – Који су потенцијални недостаци ове апликације? Како бисте их превазишли?